Афанасий Фет
На граф Л. Н. Толстой

Превод от руски: Никола Фурнаджиев, —

chitanka.info

Като на ястреб, който е седял

през зимата на пръчица в кафеза

и се е хранил все с убити птици,

а в ранна пролет му ловецът носи

млад гълъб със пречупено крило

и взрял се в него, опитният хищник

очи премрежва, перушина свива

и бързо, изведнъж, като стрела

се хвърля върху трепетната жертва,

без да се бави, с остър клюн разрязва

гърдите й и весело разхвърлил

наоколо пера, със стръв прастара

дере и гълта лакомо месото —

тъй свойте песни от Кавказ ми хвърли,

в които бие тази кръв, която

поезия зовем. Благодаря ти,

че нагости ти стария ловец.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.